钦定古今图书集成/明伦汇编/闺媛典/第304卷 > 皇清三十七 > 李妻张氏
## 钦定古今图书集成/明伦汇编/闺媛典/第304卷 > 皇清三十七 > 李妻张氏

按《凤翔县志》：张氏千总李妻归五年，夫亡，氏年十九，舅姑俱老病，所生二子方在襁褓。家素贫，以纺绩养舅姑，抚弱子。及舅姑病危，氏亲汤药，昼夜奉事，衣不解带者数旬。既殁，殓殡成礼，刻舅姑像，朝夕礼之。亲邻或劝再适，不听。苦节五十馀年，教子成立。